A [www.pravno-informacioni-sistem.rs](http://www.pravno-informacioni-sistem.rs) honlapról átvéve.

A középiskolai oktatásról és nevelésről szóló törvény (Szerb Köztársaság Hivatalos Közlönye, 55/13., 101/17., 27/18. – másik törvény, 6/20., 52/21. és 129/21. szám) alapján

az oktatási miniszter meghozza a következő

**SZABÁLYZATOT**

**a tanulók középiskolába való iratkozásáról**

Szerb Köztársaság Hivatalos Közlönye, 23. szám, 2023. március 24.

I. BEVEZETŐ RENDELKEZÉS

1. szakasz

Jelen Szabályzattal a következők kerülnek meghatározásra: a középiskolai (a továbbiakban: iskola) felvételi rangsor meghatározásának kritériumai és eljárása, a kivételes, illetve különleges képességű tanulók középiskolai felvételi vizsgájának tartalma, ideje, helye és a vizsgázás módja, a jelentkezők általános iskolai versenyeken való részvételének értékelése és az értékelendő általános iskolai versenyek típusai, a fejlődési rendellenességekkel küzdő és fogyatékkal élő jelentkezők iratkozása, az iskolába iratkozás egészségügyi feltételei, a kedvező feltételekkel történő iskolai beiratkozás az oktatáshoz való hozzáférés egyenlő lehetősége érdekében (a továbbiakban: kedvezőbb feltételekkel való iskolai beiratkozás), az iskolai iratkozásra szolgáló honlaphoz való hozzáférés módja és feltételei (a továbbiakban: honlap), amelynek tartalmát az oktatási ügyekben illetékes minisztérium frissíti.

II. IRATKOZÁS A KÖZÉPISKOLÁBA

2. szakasz

A tanulók gimnáziumi és négy- és hároméves szakközépiskolai felvételi rangsora a következők alapján kerül megállapításra:

1) a záróvizsga eredménye;

2) a hatodiktól a nyolcadik osztályig elért általános iskolai átlageredmény;

3) a tanulók általános iskolai versenyeken elért eredményei.

Azon iskolák, amelyek esetében felvételi vizsgát kell tenni, a jelentkezők rangsorának megállapítása a következők alapján történik:

1) a záróvizsga eredménye;

2) a hatodiktól a nyolcadik osztályig elért általános iskolai átlageredmény;

3) a felvételi vizsgán elért eredmény;

4) a tanulók általános iskolai versenyeken elért eredményei.

Kivételesen azon fejlődési rendellenességekkel küzdő és fogyatékkal élő jelentkezők esetében, akik az általános iskolai oktatás és nevelés nyolcadik osztályát olyan egyéni oktatási terv szerint fejezték, amellyel a tanítási és tanulási program tartalmának céljai és megvalósításának módjai és az oktatási-nevelési munka kimenetének céljai a tanuló képességeihez lettek igazítva (EOT2), és akik e terv szerint tettek záróvizsgát, a beiratkozási rangsor a jelentkező választás alapján kerül megállapításra a szülőnek, illetve egyéb törvényes képviselőnek a jelen szakasz 1. és 2. bekezdésében említett rangsor megállapítása előtt történő beleegyezésével.

A 90. és 98. szakaszban említett, középiskolai iratkozásra kedvező feltételekkel pályázó jelentkezőnek teljesítenie kell a jelen szakasz 1. és 2. bekezdésében szereplő feltételeket az oktatáshoz való jog egyenlő lehetősége elérése mércéinek és eljárásának alkalmazása előtt.

A jelentkező rendes tanulóként iratkozik az iskolába amennyiben első osztályba való iratkozásakor, a tanév kezdetén, szeptember 1-jén 17 évnél fiatalabb.

A jelen szakasz 5. bekezdésétől eltérően a jelentkező rendes tanulóként iratkozik az iskolába amennyiben első osztályba való iratkozásakor, a tanév kezdetén, szeptember 1-jén 17 évnél idősebb és az előző tanévben fejezte a nyolc osztályos általános iskolát, amennyiben az egyes iskolák esetében nincs másként előírva.

3. szakasz

A záróvizsga eredmény – a 2022/2023. tanév általános iskolai záróvizsgájától kezdődően – a szerb nyelvből, illetve anyanyelvből és matematikából, valamint a tanuló által az öt választható természet- és társadalomtudományi tantárgy (biológia, földrajz, történelem, fizika, kémia) egyikéből kiválasztott teszten elért pontszámok szerint kerül kimutatásra.

A jelentkező a záróvizsgán legfeljebb 40 pontot érhet el, illetve legfeljebb 14‒14 pontot a szerb nyelvből, illetve anyanyelvből és matematikából említett teszten és 12 pontot a kombinált teszten.

Az általános iskolát a felnőttek funkcionális alapfokú képzési programja (a továbbiakban: FFAK program) szerint elvégzett vizsgázó egy teszt kitöltésével tesz záróvizsgát, amely szerb nyelv és irodalom, illetve anyanyelv és irodalom, matematika és a biológia, földrajz, történelem, fizika és kémia tantárgyhoz tartozó természet- és társadalomtudományi feladatokat, valamint egyes természet- és társadalomtudományokban közös általános kompetenciákra vonatkozó feladatokat tartalmaz.

A jelen szakasz 3. bekezdésében említett vizsgázó az egyesített teszten legfeljebb 40 pontot érhet el a következők szerint: legfeljebb 14 pontot a szerb nyelvre, illetve anyanyelvre vonatkozó feladatokon, legtöbb 14 pontot a matematikai feladatokon és legtöbb összesen 12 pontot a természet- és társadalomtudományi feladatokon: biológia, földrajz, történelem, fizika és kémia.

Annak a jelentkezőnek, aki az általános iskolai oktatása és nevelése befejeztével záróvizsgát a 2021/2022. tanévvel bezárólag tett, és aki a jelen Szabályzat 2. szakaszának 5. bekezdésével összhangban rendes tanulóként pályázik középiskolai iratkozásra, a záróvizsgán elért pontjait nullától 40-ig terjedő számokkal kell kimutatni.

4. szakasz

A hatodiktól a nyolcadik osztályig elért általános iskolai átlageredmény kimutatása pontszámok kimutatásával történik, úgy, hogy a hatodik, hetedik és nyolcadik osztály végén elért, két tizedesjegyre kerekített átlageredményeket össze kell adni, és megszorozni 4-gyel (4).

A jelentkező a hatodiktól a nyolcadik osztályig elért átlageredménye alapján legfeljebb 60 pontot szerezhet.

A jelen Szabályzat 3. szakaszának 3. bekezdésében említett jelentkező az elért általános iskolai átlageredménye alapján legfeljebb 60 pontot szerezhet.

A hatodik osztályt külföldön vagy a Szerb Köztársaságban külföldi iskolában elvégző jelentkező az általános iskola hatodik osztályában elért átlageredménye alapján 20 pontot szerez.

5. szakasz

A jelentkező összesen legfeljebb 100 pontot érhet el a jelen Szabályzat 3. és 4. szakasza alapján.

A gimnáziumba és négyosztályos szakközépiskolába pályázó jelentkező beiratkozási rangsorolásra abban az esetben szerez jogot, amennyiben összesen legalább 50 pontot ért el a jelen Szabályzat 3. és 4. szakasza alapján.

6. szakasz

A fejlődési rendellenességekkel küzdő és fogyatékossággal élő jelentkező a záróvizsgát követően iratkozhat az iskolába a mozgás- és érzékszervi képességeivel, illetve a fogyatékosság típusa által megkövetelt feltételekkel összhangban, illetve a vizsga tartalmával és lebonyolítási módjával kapcsolatos támogatási igényekkel összhangban.

A jelen szakasz 1. bekezdésében említett jelentkező a jelen Szabályzat 14. szakaszában említett iskolába a letett felvételi vizsgát követően iratkozhat.

A jelen szakasz 1. bekezdésében említett jelentkező, a megváltozott képességeire vonatkozó felvételi vizsgát tesz a mozgás- és érzékszervi képességeivel, illetve a fogyatékosság típusa által megkövetelt feltételekkel összhangban, illetve a vizsga lebonyolítási módjával kapcsolatos támogatási igényekkel összhangban.

A jelen Szabályzat 2. szakaszának 3. bekezdésében említett jelentkező az iskolába, gimnáziumi szakra, oktatási profilra, a jelentkező választása szerint iratkozik a szülőnek, illetve egyéb törvényes képviselőnek a beleegyezésével, amennyiben teljesíti a beiratkozáshoz szükséges összes feltételt.

A jelentkező választása tartalmazza az oktatási profil kiválasztását, amelybe a szülő, illetve a jelentkező egyéb törvényes képviselője beleegyezett, az oktatási profil kiválasztásának összehangolási eljárását követően, amelynek a jelentkező teljesíti az egészségügyi feltételeit.

7. szakasz

Az általános iskolát vagy az általános iskolai oktatás és nevelés két utolsó osztályának egyikét külföldön vagy a Szerb Köztársaságban külföldi iskolában elvégző jelentkező a beiratkozók meghatározott száma felett iratkozik be, miután elismerésre került külföldi iskolai okirata, amely a Szerb Köztársaság nemzeti képzettségi keretét szabályozó törvénnyel összhangban történik.

Az a jelentkező, aki az általános iskolai oktatás és nevelés hetedik osztályát külföldön vagy a Szerb Köztársaságban külföldi iskolában, a nyolcadik osztályát pedig a Szerb Köztársaságban végezte el, záróvizsgát tesz és a beiratkozók meghatározott száma felett iratkozik be, miután elismerésre került külföldi iskolai okirata, amely a Szerb Köztársaság nemzeti képzettségi keretét szabályozó törvénnyel összhangban történik.

A jelen szakasz 1. és 2. bekezdésében említett jelentkező szülője, illetve egyéb törvényes képviselője írásos kérelmet nyújt be a minisztériumnak, amelyben a jelentkező legalább öt lehetséges választását jelöli meg az előlátott beiratkozók száma feletti beiratkozáshoz.

A minisztérium a jelen szakasz 1. és 2. bekezdésében említett jelentkezők egyenletes eloszlását végzi iskolák, gimnáziumi szakok, illetve oktatási profilok szerint.

A jelen szakasz 1. és 2. bekezdésében említett jelentkezők elosztása során a minisztérium a törvénnyel összhangban figyelembe veszi az osztály létszámát.

Amennyiben a jelen szakasz 1. és 2. bekezdésében említett jelentkező a jelen Szabályzat 14. szakaszában említett iskolába jelentkezik, akkor lesz joga az előlátott létszám feletti beiratkozásra, ha leteszi a megfelelő, a különleges képességek ellenőrzésére vonatkozó felvételi vizsgát, és teljesíti a jelen Szabályzat 14. szakaszában említett iskolába való beiratkozáshoz szükséges feltételeket a jelen Szabályzattal összhangban.

Kivételesen az a jelentkező, amely az alapfokú oktatás és nevelés két utolsó osztályát külföldön vagy a Szerb Köztársaságban külföldi iskolában végezte el, a külföldi iskolai okirata elismerését követően, amely a Szerb Köztársaság nemzeti képzettségi keretét szabályozó törvénnyel összhangban történik, felvételi vizsga nélkül iratkozhat olyan iskolába, amelyben az oktatás részben azon a nyelven folyik, amilyen nyelven fejezte az alapfokú oktatás és nevelés két utolsó osztályát, ha az elosztást követően az osztály létszáma 30-nál kisebb.

8. szakasz

A jelen szakasz 3. bekezdésében említett módon pontozással értékelik annak a jelentkezőnek az általános iskolai versenyeken elért eredményeit, aki az általános iskola nyolcadik évfolyamán a jelen Szabályzat 9. szakaszában felsorolt tantárgyakból a versenyeken az első három helyezés egyikét érte el.

A jelen szakasz 1. bekezdésétől eltérően, ha a tanulók és az alkalmazottak biztonságát és egészségét fenyegető veszélyek miatt nem volt lehetőség:

1) nyolcadik osztályban versenyeket tartani, a jelen szakasz 3. bekezdésében említett módon pontozással értékelik annak a jelentkezőnek a versenyeken elért eredményeit, aki az általános iskola hetedik évfolyamán a jelen Szabályzat 9. szakaszában felsorolt tantárgyakból a versenyeken az első három helyezés egyikét érte el;

2) nyolcadik és hetedik osztályban versenyeket tartani, a jelentkező nem szerez pontot a jelen szakasz 3. bekezdésében említett módon.

A jelen Szabályzat 9. szakaszában felsorolt tantárgyakból a versenyeken az első három helyezés egyikének megszerzéséért a jelentkező a következő pontokat kapja:

1) Az általános iskolai tanulók versenynaptárában szereplő nemzetközi verseny:

– első helyezés – tizenkét (12) pont;

– második helyezés – tíz (10) pont;

– harmadik helyezés – nyolc (8) pont;

2) Az általános iskolai tanulók versenynaptárában szereplő köztársasági verseny:

– első helyezés – hat (6) pont;

– második helyezés – négy (4) pont;

– harmadik helyezés – két (2) pont.

Ha a jelentkező a jelen szakasz 1. és 2. bekezdésében felsorolt versenyeken több helyezést is elért, abban az esetben a legjobb elért eredményt, illetve a legnagyobb pontszámot kell figyelembe venni.

Ha a jelentkező a jelen szakasz 1. és 2. bekezdésében felsorolt versenyeken több helyezést is elért, legfeljebb két tantárgyból elért versenyeredményeire adható pontszámok összeadódnak.

A Szabályzat értelmében első három helyezésnek tekintendők a jelen szakasz 1. és 2. bekezdésében felsorolt versenyeket szervező szaktestületek vagy egyéb szervezetek által, a pályázati kiírással összhangban odaítélt helyezések.

A helyezést elérők ranglistája a jelen Szabályzat 9. szakaszában felsorolt versenyeket szervező szaktestületek vagy egyéb szervezetek hivatalos honlapján kerül kihirdetésre.

A jelen Szabályzat 9. szakaszában szereplő szaktestületek vagy egyéb szervezetek a jelen szakasz 1. és 2. bekezdésében említett versenyeken elért eredményeket legkésőbb a folyó iskolaév június 1-jéig eljuttatja a minisztériumnak és az adott tanuló iskolájának.

Az elért eredmények ranglista formájában kerülnek benyújtásra, amely azon tanulók névsorát tartalmazza, akiket a beiratkozásuk alkalmával többletpontok illetnek.

9. szakasz

A köztársasági versenyek, amelyek eredményeit a beiratkozás alkalmával értékelik, olyan tantárgyak versenyei, amelyek szerepelnek a záróvizsgán, és amelyek legalább három szintűek (iskolai, községi, körzeti, köztársasági), ezek pedig a következők:

1.) szerb nyelv:

– Szerb nyelvi és nyelvhelyességi verseny, illetve Irodalmi Olimpia – Szerb Nyelv- és Irodalomtudományi Társaság, Szerbia;

2.) anyanyelv:

– Bolgár nyelvi és nyelvhelyességi verseny – Szerbiai Bolgár Matica;

-Köztársasági magyar nyelvi és nyelvhelyességi verseny – Újvidéki Egyetem Bölcsészettudományi Karának Magyar Nyelv és Irodalom Tanszéke;

– Román nyelvi és nyelvhelyességi verseny – Újvidéki Egyetem Bölcsészettudományi Karának Román Nyelv és Irodalom Tanszéke;

– Köztársasági ruszin nyelvi és nyelvhelyességi verseny – Ruszin Nyelvtudományi Társaság;

– Szlovák nyelvi és nyelvhelyességi verseny – Szlovák Nemzeti Tanács, Vajdasági Szlovák Nyelvi Társaság;

– Horvát nyelvi és nyelvhelyességi verseny – Horvát Nemzeti Tanács;

– Bosnyák nyelvi és nyelvhelyességi verseny – Bosnyák Nemzeti Tanács;

3.) matematika:

– Országos általános iskolai matematikaverseny – Szerbiai Matematikusok Társasága;

4.) történelem:

– Általános és nemzeti történelemverseny – Stojan Novaković Szerbiai Történészek Társasága, Belgrád;

5.) földrajz:

– Általános és nemzeti földrajzverseny – Szerb Földrajzi Társaság;

6.) biológia:

– Biológiaverseny – Szerb Biológiai Társaság;

7.) fizika:

– Általános iskolai tanulók fizikaversenye – Szerbiai Fizikusok Társasága és Belgrádi Egyetem Fizika Kara;

8.) kémia:

– Kémiaverseny – Szerb Vegyésztársaság.

A nemzetközi versenyek, amelyek eredményeit a beiratkozás alkalmával értékelik, azon tantárgyakból szervezett versenyek, amelyek szerepelnek a záróvizsgán, ezek pedig a következők:

1.) matematika:

– Balkáni Ifjúsági Matematikai Olimpia – Szerbiai Matematikusok Társasága;

2.) fizika:

– Balkáni Ifjúsági Tudományos Olimpia – Szerbiai Fizikusok Társasága és Belgrádi Egyetem Fizika Kara.

10. szakasz

A jelen Szabályzat 3–5. szakaszában említett pontok, a felvételi vizsgán szerzett pontok, a versenyeken szerzett pontok és a kedvezőbb feltételekkel történő iskolai beiratkozással szerzett pontok összegének meghatározását követően a jelentkezőnek, szülőjének, illetve más törvényes képviselőjének a törvénnyel összhangban joga van a következő két módon nyilatkozni az iskolai továbbtanulására vonatkozó legfeljebb 20 lehetséges választásról:

1.) elektronikus úton a honlapon;

2.) írásos formában az anyaiskolájában.

Elektronikus úton a továbbtanulási választási lehetőségeket a jelentkezőnek a szülője, illetve más törvényes képviselője adhatja meg, aki a honlapon engedélyezett elektronikus hozzáféréssel rendelkezik (a továbbiakban: engedélyezett felhasználó).

A jelen szakasz 2. bekezdésében említett engedélyezett elektronikus hozzáférés az oktatási-nevelési munka nyilvántartási könyvét elektronikus formában vezető általános iskola által a szülőnek, illetve egyéb törvényes képviselőnek az általa, a kérelemben megadott villámpostacímére megküldött hozzáférési paraméterekkel lehetséges.

A jelen szakasz 3. bekezdésében említett kérelemnek kötelezően tartalmaznia kell a jelentkező és a szülő, illetve egyéb törvényes képviselő egyedi személyazonosító számára vonatkozó adatot.

A jelen szakasz 1. bekezdésében említett továbbtanulási választási lehetőségek a honlapon megjelentetett lista és a Középiskolai beiratkozási pályázat szerint a következőket kell tartalmaznia:

1.) a jelentkező tíz számjegyből álló kódját;

2.) a jelentkező család- és utónevét;

3.) a szülő, illetve egyéb törvényes képviselő nevét;

4.) azon általános iskola nevét és székhelyét, amelyben a jelentkező elvégezte az általános iskolát;

5.) a gimnáziumi szak, illetve oktatási profil kódját és elnevezését;

6.) az iskola nevét és a települést, ahol az iskola található;

7.) a nyelvet (szerb, illetve anyanyelv), amelyen a jelentkező folytatni szeretné középiskolai tanulmányait;

8.) az oktatás időtartamát.

Az 5. bekezdés 5)–8) pontjában szereplő adatokat minden egyes továbbtanulási választási lehetőségre fel kell tüntetni.

11. szakasz

A jelentkező választásai és a jelen Szabályzat szerint elért összpontszámok alapján történik a jelentkező iskolába való beosztása, mégpedig az iskola típusa, a gimnáziumi szakok, illetve oktatási profilok szerint.

A jelentkező, szülője, illetve egyéb törvényes képviselője a törvénnyel összhangban két módon tekintheti meg, hogy melyik iskolába lett beosztva:

1) a honlapon;

2) az anyaiskolájában.

A beosztott jelentkezők listáit az anyaiskoláknak és a megfelelő iskoláknak kell eljuttatni.

12. szakasz

Ha a beiratkozásra előlátott létszámnál több jelentkező ér el azonos pontszámot, az előlátott létszám betöltéséig az a jelentkező élvez elsőbbséget, aki:

1.) Vuk Karadžić oklevéllel rendelkezik;

2.) a jelen Szabályzat 8. és 9. szakaszában felsorolt versenyeken nagyobb pontszámot ért el;

3.) a záróvizsgán nagyobb összpontszámot ért el.

13. szakasz

Amikor a jelentkező, annak szülője, illetve egyéb törvényes képviselője a jelen Szabályzat 11. szakaszában előemlített módon végez betekintést az iskolába való beosztásba, a szülő, illetve egyéb törvényes képviselő az iskolai iratkozási lapot a törvénnyel összhangban a következő két módon nyújthatja be:

1.) a honlapon elektronikus úton engedélyezett felhasználóként;

2.) az iskolában, írásos formában.

Az iratkozási lap az alábbiakra vonatkozó adatokat kell, hogy tartalmazza:

1.) a jelentkező adatait (család- és utónév, tíz számjegyből álló kód és személyi szám);

2.) annak az általános iskolának a neve és székhelye, amelyben a jelentkező elvégezte az általános iskolát;

3.) annak a gimnáziumi szaknak, illetve az oktatási profilnak a megnevezése, amelyre a jelentkező be lett osztva;

4.) annak az iskolának a neve és székhelye, amelybe be lett osztva a jelentkező;

5.) az a nyelv (szerb, illetve anyanyelv), amelyen a jelentkező középiskolai oktatás és nevelés során tanul;

6.) az az idegen nyelv, illetve idegen nyelvek, amelyek tanulását folytatja a jelentkező az középiskolai oktatás és nevelés során;

7.) a választható program, illetve választható programok, amelyeket a jelentkező választott;

8.) a kötelező választható tantárgy (hitoktatás, illetve polgári nevelés), amelyet a jelentkező választott.

III. IRATKOZÁS A MŰVÉSZETI KÖZÉPISKOLÁKBA, ILLETVE A MŰVÉSZETI OKTATÁSI PROFILRA, A KIVÉTELES VAGY KÜLÖNLEGES KÉPESSÉGEKKEL RENDELKEZŐ TANULÓK SZÁMÁRA FENNTARTOTT ISKOLÁKBA/TAGOZATOKBA, VALAMINT AZOKBA AZ ISKOLÁKBA, AHOL A TANÍTÁS RÉSZBEN IDEGEN NYELVEN VALÓSUL MEG ÉS A TEHETSÉGGONDOZÓ KÖZÉPISKOLÁKBA

1. **Általános rendelkezések**

14. szakasz

A művészeti középiskolákba (zeneiskola, balettiskola és képzőművészeti középiskola), illetve a művészeti oktatási profilra, valamint a tehetséggondozó tagozatokra (a nyelvi, matematikai, a sport, a fizikai, a számítástechnika és informatikai, a biológiai-kémiai, a földrajzi-történelmi, valamint a színház- és audiovizuális művészeti szak), azokba az iskolákba ahol a tanítás részben idegen nyelven valósul meg, a tehetséggondozó iskolákba (Zenei tehetségek iskolája Ćupriján), és a Jakov Nenadović Belügyi-rendészeti középiskola (a továbbiakban BRK), a jelentkezők külön felvételi vizsgát tesznek.

15. szakasz

Jelen Szabályzat 14. szakaszában foglalt középiskolákba a felvételi vizsgára a záróviszga előtt kerül sor a meghatározott iskolákban, illetve más, a Minisztérium által meghatározott intézményben.

A jelentkezők a felvételi vizsgán nem használhatanak semmilyen szöveget, jegyzetet, elektronikus adatfeldogozásó eszközt, adat-, kép- és hangközvetítő eszközt, melyek segítségével a felvételi vizsgán a feladatokat megoldhatnák, és bármilyen más segédeszközt sem, amivel a felvételi vizsga folyamatát megzavarnák – a felsorolt eszközök használata a tanuló kizárását vonja maga után.

16. szakasz

A szülő vagy a tanuló más törvényes képviselője a törvénnyel összhangban négyféleképpen jelentheti be a felvételi vizsgát, mégpedig:

1. elektronikus úton a honlapon, mint engedélyezett felhasználó;
2. elektronikus úton a honlapon, mint nem autorizált felhasználó;
3. írásos formában abban az iskolában, ahol a felvételi vizsga megszervezésre kerül;
4. írásos formában a saját anyaiskolájában.

17. szakasz

A felvételi vizsgán felmérik a jelentkező korábbi tanulmányai során megszerzett tudását, valamint különleges képességeit, amelyek az adott középiskolában, illetve oktatási profilon szükségesek.

18. szakasz

Jelen Szabályzat 14. szakaszában foglalt középiskolákba való beiratkozáshoz szükséges rangsorolásra azon jelentkezőknek van joga, akik lerakták a felvételi vizsgát, és eleget tesznek jelen Szabályzat 2. és 5. szakaszában foglaltaknak.

Azok a jelentkezők, akik kizárólag a zene- vagy a balettiskolába, valamint a ćuprijai Zenei tehetségek középiskolájába jelentkeznek, a jelen Szabályzat 10. szakaszában említett honlapon és az anyaiskolában sem töltik ki a továbbtanulására vonatkozó kívánságlistát a legfeljebb 20 lehetséges választásról.

1. **Iratkozás a tehetséggondozó szakokra**

*Iratkozás a nyelvi, a matematikai*, *a sport, a fizikai, a számítástechnika és informatikai, a biológiai-kémiai, a földrajzi-történelmi, valamint a színház- és audiovizuális művészeti tehetséggondozó szakra és azokba az iskolákba, ahol a tanítás részben idegen nyelven valósul meg*

19. szakasz

A felvételt nyert tanulók végleges ranglistája a nyelvi, a matematikai, a sport, a fizika, a számítástechnika és informatikai, a biológiai-kémiai, a földrajzi-történelmi, valamint a színház- és audiovizuális művészeti tehetséggondozó szakra és azokba az iskolákba, ahol a tanítás részben idegen nyelven valósul meg, a következők alapján kerül megállapításra:

1. a felvételi vizsgán elért eredmény;
2. a záróvizsgán elért eredmény, amely a jelen Szabályzat 3‒5. szakaszában megállapított módon kerül pontozásra;
3. az általános iskola hatodiktól nyolcadik osztályáig elért átlageredmény, amely a jelen Szabályzat 3‒5. szakaszában megállapított módon kerül pontozásra;
4. a jelentkezők általános iskolai tanulmányai során elért versenyeredményei.

Azon jelentkező számára, aki a jelen Szabályzat 18. szakaszával összhangban jogosult a rangsorolásra, a jelen Szabályzat 8. és 9. szakaszában említett versenyeken elért eredményekre vonatkozó pontszámítás, ezen Szabályzat 8. szakaszában említett módon kerül meghatározásra.

Kivételesen, azon jelentkező számára, aki a jelen Szabályzat 18. szakaszával összhangban a rangsorolásra jogosult, pontozzák az adott gimnáziumi szak vagy oktatási profil szempontjából különösen fontos tantárgyból elért versenyeredményt, mégpedig oly módon, hogy a jelen Szabályzat 9. szakaszában feltüntetett tantárgyakkal összhangban a három legjobb egyéni eredmény vagy helyezés közül egyet pontoznak.

Amennyiben több tanuló azonos eredményt ér el, a jelen Szabályzat 9. szakaszában említett szaktestület vagy szervező dönti el az első három egyéni legjobb eredményt, illetve az első három helyezést a verseny propozícióval összhangban.

Ezen szakasz 3. és 4. bekezdésére vonatkozó pontszámok a következőképpen kerülnek meghatározásra:

1. a nyelvi tehetséggondozó szakra jelentkezők a szerb, illetve anyanyelvi és nyelvhelyességi, valamint az idegen nyelvi versenyen elért eredmény, melynek pontozása a jelen Szabályzat 24. szakasza értelmében történik;
2. a matematikai tehetséggondozó szakra jelentkezők számára a matematikaversenyen elért eredmény, melynek pontozása a jelen Szabályzat 28. szakasza értelmében történik;
3. a fizikai tehetséggondozó szakra jelentkezők számára a matematika- és fizikaversenyeken elért eredmény, melyek pontozása a jelen Szabályzat 32. szakasza értelmében történik;
4. a számítástechnika és informatikai tehetséggondozó szakra jelentkezők számára a matematika-, a fizika- és a számítástechnika- és informatikaversenyeken elért eredmény, melyek pontozása a jelen Szabályzat 36. szakasza értelmében történik;
5. a biológiai*-*kémiai tehetséggondozó szakra jelentkezők számára a biológia- és a kémiaversenyeken elért eredmény, melyek pontozása a jelen Szabályzat 40. szakasza értelmében történik;
6. a földrajzi-történelmi tehetséggondozó szakra jelentkezők számára a földrajz- és történelemversenyeken elért eredmény, melyek pontozása a jelen Szabályzat 44. szakasza értelmében történik;
7. azon jelentkezők számára, akik azokba a középiskolákba pályáznak, ahol a tanítás részben idegen nyelven valósul meg, az idegen nyelvből megrendezett versenyen elért eredmény kerül pontozásra, a jelen Szabályzat 54. szakaszában foglaltak alapján.

Ezen szakasz 2. bekezdésében foglaltakkal ellentétben, amikor a tanulók és a foglalkoztatottak egészségének veszélyeztetettsége miatt, sem a hetedik, sem a nyolcadik osztályban nem kerültek megrendezésre a jelen Szabályzat 8. és 9. szakaszában említett versenyek, amelyek a tehetséggondozó szakokra pályázók számára pontszámot jelentenek, a jelen Szabályzat 2. szakaszában meghatározottakkal ellentétben, nem osztanak ki pontokat.

Amikor a tehetséggondozó szak valamelyikére két vagy több tantárgyból van előlátva a versenyeken elért eredmény pontozása, és nem tartották meg az összes tantárgyból a versenyt, a megtartott versenyeken elért eredmény pontozása a jelen Szabályzat 8. szakaszában szabályozott módon kerül pontozásra.

20. szakasz

Abban az esetben, ha a nyelvi, a matematikai, a sport, a fizikai, a számítástechnika és informatikai, a biológiai-kémiai, a földrajzi-történelmi, valamint a színház- és audiovizuális művészeti tehetséggondozó szakra és azokba az iskolákba, ahol a tanítás részben idegen nyelven valósul meg, a jelentkezők közül a beiratkozásra előlátott létszámon felül, több tanuló azonos pontszámot valósít meg, a rangsorolásban előnyt élvez az a tanuló, aki:

1. Vuk Karadžić oklevél tulajdonosa;
2. több pontot ért el a felvételi vizsgán, illetve több pontot ért el a sporteredmények terén a sport tehetséggondozó tagozat esetében;
3. több pontot valósított meg a jelen Szabályzat 8. és 9. szakaszában foglaltak alapján;
4. összesen több pontot ért el a záróvizsgán.

*Iratkozás a nyelvi tehetséggondozó szakra*

21. szakasz

A nyelvi tehetséggondozó szakra jelentkezők két részből álló felvételi vizsgát tesznek, amely áll:

1. szerb, illetve anyanyelv és irodalomtesztből;
2. idegen nyelvi (angol, francia, német és orosz nyelv) tesztből.

Jelen szakasz 1. bekezdésében említett tesztek összeállítása a kötelező általános iskolai oktatás végére előlátott standardok szerint történik.

22. szakasz

A nyelvi tehetséggondozó szakra jelentkező pályázó a felvételi egyes részein maximum 120 pontot, azaz összesen 240 pontot szerezhet.

23. szakasz

A nyelvi tehetséggondozó szakra jelentkező abban az esetben rakta le a felvételi vizsgát, amennyiben a felvételi vizsga minden részén legalább 60 pontot szerzett.

A felvételi vizsgát sikeresen teljesítő jelentkező a következő nyelvek tanulása közül választhat:

1. azt a nyelvet, amelyből felvételi vizsgát tett;
2. azt a nyelvet, amelyet az általános iskolában tanult;
3. olasz nyelvet;
4. spanyol nyelvet;
5. japán nyelvet;
6. kínai nyelvet;
7. norvég nyelvet;
8. klasszikus nyelveket.

A felvételi vizsgát sikeresen teljesítő jelentkezők rangsorolása ezen szakasz 2. bekezdésében említett szakok valamelyikére a következő elvek alapján történik:

1. amennyiben a jelentkező az angol tehetséggondozó szakra jelentkezik, először azokat a jelentkezőket rangsorolják, akik angol nyelvből tettek felvételi vizsgát, majd, ha még maradt szabad férőhely a beiratkozásra előlátott szám feltöltéséig, rangsorolják a többi nyelvből sikeres felvételi vizsgát tett jelentkezőket az általuk megvalósított összpontszám alapján;
2. amennyiben a jelentkező a francia tehetséggondozó szakra jelentkezik, először azokat a jelentkezőket rangsorolják, akik francia nyelvből tettek felvételi vizsgát, majd, ha még maradt szabad férőhely a beiratkozásra előlátott szám feltöltéséig, rangsorolják a többi nyelvből sikeres felvételi vizsgát tett jelentkezőket az általuk megvalósított összpontszám alapján;
3. amennyiben a jelentkező a német tehetséggondozó szakra jelentkezik, először azokat a jelentkezőket rangsorolják, akik német nyelvből tettek felvételi vizsgát, majd, ha még maradt szabad férőhely a beiratkozásra előlátott szám feltöltéséig, rangsorolják a többi nyelvből sikeres felvételi vizsgát tett jelentkezőket az általuk megvalósított összpontszám alapján;
4. amennyiben a jelentkező az orosz tehetséggondozó szakra jelentkezik, először azokat a jelentkezőket rangsorolják, akik orosz nyelvből tettek felvételi vizsgát, majd, ha még maradt szabad férőhely, a beiratkozásra előlátott szám feltöltéséig, rangsorolják a többi nyelvből sikeres felvételi vizsgát tett jelentkezőket az általuk megvalósított összpontszám alapján;
5. amennyiben a jelentkező az olasz, a spanyol, a japán, a kínai, borvég és a klasszikus nyelvek tehetséggondozó szakára jelentkezik, először azokat a jelentkezőket rangsorolják, akik angol nyelvből tettek felvételi vizsgát, majd, ha még maradt szabad férőhely, a beiratkozásra előlátott szám feltöltéséig, rangsorolják a többi nyelvből sikeres felvételi vizsgát tett jelentkezőket az általuk megvalósított összpontszám alapján.

A nyelvi tehetséggondozó szakokra előlátott felvételi vizsga teljesítése a jelentkezőt nem jogosítja fel a felvételi rangsorolásra azokba az iskolákba, ahol a tanítás részben idegen nyelven valósul meg.

24. szakasz

Jelen Szabályzat értelmében a nyelvi tehetséggondozó szakokra való iratkozásnál az általános iskolában elért versenyeredmények közül a szerb nyelvi és nyelvhelyességi, illetve az anyanyelvi és nyelvhelyességi, valamint az idegen nyelvi versenyeken elért eredmények számítódnak be.

Jelen szakasz 1. bekezdésében foglaltak szaktestületei és versenyszervezői az alábbiak:

1. szerb nyelv:

- Szerb nyelvi és nyelvnyelvhelyességi, illetve az Irodalmi olimpia – Szerb Nyelv- és Irodalomtudományi Társaság, Szerbia;

2.) anyanyelv:

- Bolgár nyelvi és nyelvhelyességi verseny – a Szerbiai Bolgár Matica,

- Köztársasági magyar nyelvi és nyelvhelyességi verseny – Újvidéki Egyetem Bölcsészettudományi Karának Magyar Nyelv és Irodalom Tanszéke,

- Román nyelvi és nyelvhelyességi verseny – Újvidéki Egyetem Bölcsészettudományi Karának Román Nyelv és Irodalom Tanszéke,

- Köztársasági ruszin nyelvi és nyelvhelyességi verseny – Ruszin Nyelvtudományi Társaság,

- Szlovák nyelvi és nyelvhelyességi verseny – Szlovák Nemzeti Tanács, Vajdasági Szlovák Nyelvi Társaság,

- Horvát nyelvi és nyelvhelyességi verseny – Horvát Nemzeti Tanács,

- Bosnyák nyelvi és nyelvhelyességi verseny – Bosnyák Nemzeti Tanács,

3.) idegen nyelv (angol, német, orosz, francia, olasz és spanyol nyelv):

- Idegen nyelv és irodalom szaktestülete.

Jelen Szabályzat 8. szakaszának 1. és 2. bekezdése értelmében megszervezett köztársasági szintű szerb, anyanyelvi vagy idegen nyelvi és nyelvhelyességi versenyeken elért első, második és harmadik helyezést elért jelentkezőknek többletpont jár, mégpedig 60 pont az első, 50 pont a második és 40 pont a harmadik helyezésért.

*Iratkozás a matematikai tehetséggondozó szakra*

25. szakasz

A matematikai tehetséggondozó szakra jelentkezők matematikából felvételi vizsgát tesznek.

Jelen szakasz 1. bekezdésében említett teszt összeállítása a kötelező általános iskolai oktatás végére előlátott standardok szerint történik.

26. szakasz

A matematikai tehetséggondozó szakra jelentkező a felvételi matematika teszten legtöbb 240 pontot érhet el.

27. szakasz

A matematikai tehetséggondozó szakra jelentkező a felvételi vizsgát akkor teszi le, ha a matematika felvételi teszten legalább 120 pontot ért el.

Az a jelentkező, aki lerakta a jelen Szabályzat 25. szakasza, 1. bekezdésében említett felvételi vizsgát a matematikai tehetséggondozó szakra, jogot szerez a rangsorolásra a fizikai és a számítástechnika és informatikai tehetséggondozó szakra.

Kivételesen, ha jelen szakasz 1. bekezdésében említett tagozatra a jelen Szabályzat 25. szakasza 1. bekezdésében említettek szerint rakták le a felvételi vizsgát, a rangsorolás után fennmaradt szabad helyekre, az előlátott férőhelyek feltöltéséig, a rangsorolásra joga van azoknak a jelentkezőknek, akik a jelen Szabályzat 33. szakasza 1. bekezdése alapján lerakták a felvételi vizsgát.

28. szakasz

Jelen Szabályzat értelmében a matematikai tehetséggondozó szakra való iratkozásnál az általános iskolai tanulmányok során elért versenyeredmények közül a matematikaversenyen elért eredmények számítódnak be.

Ezen szakasz 1. bekezdésében foglalt versenyszervező szaktestület a következő:

1. matematika – Szerbiai Matematikusok Egyesülete (az általános iskolások országos matematikaversenye)

Jelen Szabályzat 8. szakasza, 1. és 2. bekezdése értelmében megszervezett köztársasági szintű matematikaversenyen első, második és harmadik helyezést elért jelentkezőknek többletpont jár, mégpedig 120 pont az első, 100 pont a második és 80 pont a harmadik helyezésért.

*Iratkozás a fizikai tehetséggondozó szakra*

29. szakasz

A fizikai tehetséggondozó szakra jelentkezők felvételi vizsgát tesznek:

1.) fizikából,

2.) matematikából.

Jelen szakasz 1. bekezdésében említett tesztek összeállítása a kötelező általános iskolai oktatás végére előlátott standardok szerint történik.

A jelentkező dönti el, hogy egy tesztet vagy mindkét tesztet tölti-e ki.

A jelen szakasz 1. bekezdése 2. pontjában említett matematikateszt ugyanaz, mint amit a számítástechnika és informatikai tehetséggondozó szakra jelentkezők oldanak meg.

30. szakasz

A fizikai tehetséggondozó szakra jelentkezők jelen Szabályzat 29. szakaszának 1. bekezdésében foglalt teszteken, egyenként legtöbb 240 pontot szerezhetnek.

Amennyiben a jelentkező a jelen szakasz 1. bekezdésében foglalt mindkét tesztet lerakta, azt az eredményt veszik figyelembe, amelyiken a jelentkező több pontot valósított meg.

Amennyiben a jelentkező a jelen szakasz 1. bekezdésében foglalt mindkét teszten azonos pontszámot valósított meg, csak az egyik teszt eredményét pontozzák.

Az a jelentkező, aki a jelen Szabályzat 25. szakasza, 1. bekezdése értelmében a matematikai tehetséggondozó szakra előlátott felvételi vizsgát rakta le, jogosult a rangsorolásra a fizikai tehetséggondozó szakra.

31. szakasz

A fizikai tehetséggondozó szakra jelentkező akkor rakta le a felvételi vizsgát, ha legalább 120 pontot elért a fizikateszten vagy legalább 120 pontot elért a matematikateszten, a jelen Szabályzat 29. szakasza 1. bekezdése értelmében.

32. szakasz

A fizikai tehetséggondozó szakra jelentkezők számára ezen Szabályzat értelmében a fizika- és a matematikaversenyeken elért eredmény számítódik be.

Ezen szakasz 1. bekezdésében említett versenyek szervezői és szaktestületek a következők:

1. matematika – Szerbiai Matematikusok Társasága (általános iskolások országos matematikaversenye)
2. fizika – Szerbiai Fizikusok Egyesülete és a Belgrádi Egyetem Fizika Kara (az általános iskolások fizikaversenye)

Jelen Szabályzat 8. szakaszának 1. és 2. bekezdése értelmében megszervezett köztársasági szintű fizika- vagy matematikaversenyen első, második és harmadik helyezést elért jelentkezőknek többletpont jár, mégpedig 120 pont az első, 100 pont a második és 80 pont a harmadik helyezésért.

*Iratkozás a számítástechnika és informatikai tehetséggondozó szakra*

33. szakasz

A számítástechnika és informatikaitehetséggondozószakra jelentkezők felvételi vizsgát matematikából tesznek.

Jelen szakasz 1. bekezdésében említett teszt összeállítása a kötelező általános iskolai oktatás végére előlátott standardok szerint történik.

34. szakasz

A számítástechnika és informatikaitehetséggondozószakra jelentkezők a matematika felvételi teszten legtöbb 240 pontot érhetnek el.

A jelen Szabályzat 25. szakasza 1. bekezdésében foglalt, a matematikai tehetséggondozó szakra előlátott felvételi vizsgát sikeresen teljesítő jelentkező jogosult a rangsorolásra a számítástechnika és informatikai tehetséggondozó szakra.

35. szakasz

A számítástechnika és informatikai tehetséggondozó szakra jelentkező pályázó lerakta a jelen Szabályzat 33. szakasza, 1. bekezdése értelmében a matematika felvételi vizsgát, ha azon legkevesebb 120 pontot ért el.

36. szakasz

Jelen Szabályzat értelmében a számítástechnika és informatikai tehetséggondozó szakra való iratkozásnál az általános iskolában elért versenyeredmények közül a matematika-, a fizika- és a számítástechnika- és informatikaversenyeken elért eredmények számítódnak be.

Ezen szakasz 1. bekezdésében foglalt versenyszervező szaktestületek a következők:

1. matematika – Szerbiai Matematikusok Egyesülete (általános iskolások országos matematikaversenye);
2. fizika – Szerbiai Fizikusok Társasága és a Belgrádi Egyetem Fizika Kara (az általános iskolások fizikaversenye);
3. számítástechnika és informatika - Szerbiai Matematikusok Egyesülete (általános iskolások számítástechnikai versenye).

Jelen Szabályzat 8. szakaszának 1. és 2. bekezdése értelmében megszervezett köztársasági szintű matematika-, fizika- és számítástechnika- és informatikaversenyeken első, második és harmadik helyezést elért jelentkezőknek többletpont jár, mégpedig 120 pont az első, 100 pont a második és 80 pont a harmadik helyezésért.

*Iratkozás a biológiai-kémiai tehetséggondozó szakra*

37. szakasz

A biológiai-kémiaitehetséggondozó szakra jelentkezők felvételi vizsgát tesznek:

1. biológiából,
2. kémiából.

Jelen szakasz 1. bekezdésében említett tesztek összeállítása a kötelező általános iskolai oktatás végére előlátott standardok szerint történik.

A jelentkező dönti el, hogy egy tesztet vagy mindkét tesztet tölti-e ki.

38. szakasz

A biológiai-kémiai tehetséggondozó szakra jelentkező mindegyik teszten legtöbb 240 pontot valósíthat meg, ezen Szabályzat 37. szakaszának 1. bekezdése értelmében.

Amennyiben a jelentkező a jelen szakasz 1. bekezdésében foglalt mindkét tesztet lerakta, azt az eredményt veszik figyelembe, amelyiken a jelentkező több pontot valósított meg.

Amennyiben a jelentkező a jelen szakasz 1. bekezdésében foglalt mindkét teszten azonos pontszámot valósított meg, csak az egyik teszt eredményét pontozzák.

39. szakasz

A biológiai-kémiai tehetséggondozó szakra jelentkező pályázó lerakta a jelen Szabályzat 37. szakaszának 1. bekezdésében említett biológia felvételi vizsgát, ha azon legkevesebb 120 pontot ért el, illetve a kémia felvételi vizsgát, ha azon legalább 120 pontot ért el.

40. szakasz

Jelen Szabályzat értelmében a biológiai-kémiai tehetséggondozó szakra való iratkozásnál az általános iskolában elért versenyeredmények közül a biológia- és kémiaversenyeken elért eredmények számítódnak be.

Ezen szakasz 1. bekezdésében foglalt versenyszervező szaktestületek a következők:

1.) biológia – Szerb Biológiai Társaság;

2.) kémia – Szerb Vegyésztársaság.

Jelen Szabályzat 8. szakaszának 1. és 2. bekezdése értelmében megszervezett köztársasági szintű biológia- és kémiaversenyeken első, második és harmadik helyezést elért jelentkezőknek többpont jár, mégpedig 120 pont az első, 100 pont a második és 80 pont a harmadik helyezésért.

*Iratkozás a* *földrajzi-történelmi tehetséggondozó szakra*

41. szakasz

A földrajzi-történelmi tehetséggondozó szakra jelentkezők felvételi vizsgát tesznek:

1.) földrajzból,

2.) történelemből.

Jelen szakasz 1. bekezdésében említett tesztek összeállítása a kötelező általános iskolai oktatás végére előlátott standardok szerint történik.

A jelentkező dönti el, hogy egy tesztet vagy mindkét tesztet tölti-e ki.

42. szakasz

A tehetséggondozó szakra jelentkező mindegyik teszten legtöbb 240 pontot valósíthat meg, ezen Szabályzat 41. szakaszának 1. bekezdése értelmében.

Amennyiben a jelentkező a jelen szakasz 1. bekezdésében foglalt mindkét tesztet lerakta, azt az eredményt veszik figyelembe, amelyiken a jelentkező több pontot valósított meg.

Amennyiben a jelentkező a jelen szakasz 1. bekezdésében foglalt mindkét teszten azonos pontszámot valósított meg, csak az egyik teszt eredményét pontozzák.

43. szakasz

A földrajzi-történelmi tehetséggondozó szakra jelentkező pályázó lerakta a jelen Szabályzat 41. szakasz, 1. bekezdésében említett földrajz felvételi vizsgát, ha azon legkevesebb 120 pontot ért el, illetve a történelem felvételi vizsgát, ha azon legalább 120 pontot ért el.

44. szakasz

Jelen Szabályzat értelmében a földrajzi-történelmi tehetséggondozó szakra való iratkozásnál az általános iskolában elért versenyeredmények közül a földrajz- és történelemversenyeken elért eredmények számítódnak be.

Ezen szakasz 1. bekezdésében foglalt versenyszervező szaktestületek a következők:

1. földrajz:

- Általános- és nemzeti földrajzverseny – Szerb Földrajzi Társaság;

2.) történelem:

- Általános- és nemzeti történelemversenye – Stojan Novaković Szerb Történész Társaság, Belgrád;

Jelen Szabályzat 8. szakaszának 1. és 2. bekezdése értelmében megszervezett köztársasági szintű földrajz- és történelemversenyeken első, második és harmadik helyezést elért jelentkezőknek többletpont jár, mégpedig 120 pont az első, 100 pont a második és 80 pont a harmadik helyezésért.

*Iratkozás a színház- és audiovizuális művészeti tehetséggondozó szakra*

45. szakasz

A színház- és audiovizuális művészeti tehetséggondozó szakra jelentkezők felvételi vizsgát általános műveltségből tesznek.

Jelen szakasz 1. bekezdésében említett teszt összeállítása a kötelező általános iskolai oktatás végére előlátott standardok szerint történik.

46. szakasz

A színház- és audiovizuális művészeti tehetséggondozó szakra jelentkező legtöbb 240 pontot érhet el a jelen Szabályzat 45. szakasza és 1. bekezdésében foglalt teszten.

47. szakasz

A színház- és audiovizuális művészeti tehetséggondozó szakra jelentkező pályázó lerakta a jelen Szabályzat 45. szakasza 1. bekezdésében említett általános műveltségi felvételi vizsgát, ha azon legkevesebb 120 pontot ért

*Iratkozás a sport tehetséggondozó szakra*

48. szakasz

A sport tehetséggondozó szakra való iratkozáshoz a jelentkező megküldi az általános iskola nyolcadik osztályban elért sporteredményeiről szóló bizonylatot, összhangban jelen Szabályzat 49. szakasza 1. bekezdésével.

A jelen szakasz 1. bekezdésétől eltérően, ha a tanulók és az alkalmazottak biztonságát és egészségét fenyegető veszélyek miatt nem volt lehetőség:

1. a jelentkezőnek sporteredményeket elérni a nyolcadik osztályban, az általános iskola hetedik osztályában elért sporteredményéről nyújtja be a bizonylatot, a jelen Szabályzat 49. szakaszával összhangban.
2. sem a hetedik, sem a nyolcadik osztályban sporteredményeket elérni, a jelen Szabályzat 49. szakaszában foglaltaktól eltérően, nem valósít meg többletpontot.

A jelen szakasz 1. bekezdésében említett bizonylatot az adott sportágazat illetékes országos sportszövetsége adja ki, amely a sporttal megbízott minisztérium nyilvántartásában szerepel.

49. szakasz

A sport tehetséggondozó szakra jelentkező olimpiai és paraolimpiai versenyszámokban elért sporteredményeit, amelyeket az sporttal megbízott illetékes minisztérium által előírt módon rendezik, az alábbi módon értékelik:

1. ha a Szerb Köztársaság válogatott keretében szerepelt, illetve ha a válogatott sportolók listáján szerepel, azon versenyszámokban, amelyekben nincs válogatott verseny a 14 éves korosztályig – 10 pont;
2. ha a Szerb Köztársaság országos sportversenyén egyéni vagy csapatversenyben érmet szerzett; aranyérem nyolc (8) pont, ezüstérem hét (7) pont és bronzérem hat (6) pont.

Azon jelentkező számára, aki ezen szakasz 1. bekezdésében leírtak alapján nem szerzett pontot, de a jelen Szabályzat 48. szakasza 3. bekezdésével összhangban szerepel, mint regisztrált versenyző az illetékes nemzeti sportszövetség nyilvántartásában, a regisztrációról szóló bizonylat egyenértékű a sporteredményről szóló bizonylattal.

Azon jelentkező számára, aki a jelen szakasz 1. és 2. bekezdésében leírtak szerint több alapon is pontot szerzett, a legjobb eredményt, azaz a legtöbb pontot érő eredményt számítják be.

**3.Iratkozás azokba az iskolákba, ahol a tanítás részben idegen nyelven valósul meg**

50. szakasz

A beiratkozáshoz szükséges felvételi eljárás azokba az iskolákba, ahol a tanítás részben idegen nyelven valósul meg, magában foglalja az idegen nyelv ismeretének felmérését is.

Ezen szakasz 1. bekezdésében foglalt felvételi vizsga keretén belül mind a négy nyelvi készség (hallás, olvasás, írás és beszéd) felmérésre kerül az élő nyelvek európai egységes keretrendszere A2-es szintje alapján.

Ezen szakasz 1. bekezdésében foglalt felvételi vizsga két részből áll, amelyek a következők:

1. írásbeli vizsga idegen nyelvből és
2. szóbeli vizsga idegen nyelvből.

A pályázó az idegen nyelvi teszten legtöbb 15 pontot valósíthat meg.

A pályázó a szóbeli vizsgarészre akkor jogosult, ha az írásbeli teszten idegen nyelvből legalább kilenc pontot megvalósított.

A pályázó a szóbeli vizsgán legtöbb öt pontot érhet el.

A teljesített felvételi vizsga azokba az iskolákba, ahol a tanítás részben idegen nyelven valósul meg, nem elegendő feltétel a tehetséggondozó nyelvi gimnáziumokba való beiratkozáshoz szükséges rangsoroláshoz.

51. szakasz

Az a jelentkező, aki abba az iskolába iratkozna be, ahol a tanítás részben idegen nyelven történik, és aki teljesítette a rangsoroláshoz szükséges feltételeket a gimnáziumba való beiratkozáshoz, összesen legtöbb 20 pontot valósíthat meg a felvételi vizsgán idegen nyelvből, amelyből legtöbb 15 pontot érhet el az írásbeli vizsgán, és 5 pontot a szóbeli vizsgán idegen nyelvből.

Az a jelentkező számára, aki olyan középiskolába pályázik, ahol a tanítás részben idegen nyelven valósul meg, és teljesítette a rangsoroláshoz szükséges feltételeket a szakközépiskolai oktatási profilra való beiratkozáshoz, a lerakott felvételi vizsga képezi az adott oktatási profilra való beiratkozást, és a rangsoroláskor nincs lehetőség többletpontok hozzáadására.

52. szakasz

A jelentkező azokba az iskolákba, amelyekben a tanítás részben idegen nyelven valósul meg, akkor rakta le a felvételi vizsgát, ha a felvételi vizsgán idegen nyelvből legalább 14 pontot elért, amelyből legalább 9 pontot elért az írásbeli vizsgán és legalább egy pontot a vizsga szóbeli részén.

53. szakasz

Az a tanuló, aki az utolsó két osztályt idegen nyelven fejezte külföldön, vagy a Szerb Köztársaság területén működő külföldi iskolában, miután a Szerb Köztársaság nemzeti képzettségi keretét szabályzó törvényével összhangban elismertette (honosította) a külföldi oktatási okmányt, beiratkozhat azokba az iskolákba, ahol a tanítás részben ugyanazon az idegen nyelven valósul meg, felvételi vizsga teljesítése nélkül, amennyiben az osztály tanulói létszáma kevesebb 30 főnél.

Abban az esetben, ha ezen szakasz 1. bekezdésében említett osztályban a felvételi vizsgát teljesített tanulók rangsorolása után még maradt szabad hely, ezen szakasz 1. bekezdésében említett tanulók beiratkozhatnak az előlátott létszám feltöltéséig.

Ha ezen szakasz 1. bekezdésében említett jelentkező a jelen Szabályzat 14. szakaszában meghatározott iskolába való beiratkozásra pályázik, kivéve azokat az iskolákat, ahol a tanítás részben idegen nyelven valósul meg, abban az esetben jogosult az előlátott létszámon felül beiratkozni, ha lerakta a megfelelő felvételi vizsgát.

54. szakasz

Ezen Szabályzat értelmében azokba az iskolákba való beiratkozáshoz, ahol a tanítás részben idegen nyelven valósul meg, az általános iskolai versenyek közül az idegen nyelvből szervezett versenyeket veszik figyelembe.

Ezen szakasz 1. bekezdésében említett versenyek szervezője a következő szaktestület:

1. Idegen nyelv és irodalom szaktestülete (angol, német, orosz, francia, olasz és spanyol nyelv).

Azon pályázó, aki a köztársasági versenyen jelen Szabályzat 8. szakaszának 1. és 2. bekezdésével összhangban, első, második vagy harmadik helyezést ért el idegen nyelvből többletpontot kap, mégpedig az alábbiak alapján: 6 pontot az első, 4 pontot a második és 2 pontot a harmadik helyezésért.

**4.Iratkozás a Belügyi-rendészeti középiskolába (BRK)**

55. szakasz

A Belügyi-rendészeti középiskolába (BRK) való iratkozás pályázat útján valósul meg. A pályázat a minisztérium, a Belügyminisztérium és a BRK honlapján jelenik meg.

Az iratkozási folyamatot a BRK igazgatója által kinevezett bizottság bonyolítja le. A bizottság egyes tagjainak kinevezése a Belügyminisztérium javaslatára történik. A bizottság meghozza az ügyrendet, amely alapján dolgozik.

A pályázati részvételre jogosult az a pályázó, amely teljesíti az alábbi feltételeket:

1. a Szerb Köztársaság állampolgára;
2. bejelentett lakcímmel rendelkezik a Szerb Köztársaság területén legalább egy évre visszamenőleg a pályázatra való jelentkezést megelőzően, ezen szakasz 1. bekezdésében megjelölt iskolába való beiratkozás céljából;
3. nem tölti be a 17. életévét szeptember 1-éig az adott tanév első osztályába való iratkozásig;
4. a pályázó ellen nem folyik bűnvádi eljárás, illetve nem volt fegyelmi eljárás ellene vagy nem volt fiatalkorúak számára fenntartott börtönben;
5. megfelel az egészségügyi, a pszichológiai és a fizikai adottságokra és biztonsági feltételekre vonatkozó kritériumoknak az oktatás során.

A Belügyi-rendészeti középiskolába való felvételi vizsga négy részből áll, amelyek sorrendje a következő:

1. általános orvosi vizsga;
2. motoros alapkészségek állapotfelmérése;
3. pszichológiai tesztek általi kiválasztás;
4. speciális orvosi vizsga.

A pályázók felvételére vonatkozó kritériumok (1. számú melléklet), Űrlap a Belügyi munkák középiskolájába való iratkozáshoz szükséges jelentkezéshez (2. számú melléklet), Kivonat az egészségügyi kartonból (3. számú melléklet), Kérdőív a pályázóról (4. számú melléklet) együttesen a jelen Szabályzat szerves részét képezik és nyomtatva vannak.

A felvételi vizsga minden egyes részének nem teljesítése kizáró ok azon pályázók számára, akik nem teljesítik az adott felvételi vizsgarészre előlátott kritériumokat.

A pályázónak, valamint a szülőnek, illetve a pályázó más törvényes képviselőjének lehetősége van betekinteni a pályázó felvételi vizsgája egyes részein elért eredményébe.

Az orvosi vizsgálatok, a motoros alapkészségek állapotfelmérésére, pszichológiai tesztek általi kiválasztásra vonatkozó felmérés időpontjáról és helyszínéről a szülőt vagy a pályázó más törvényes képviselőjét a felmérés időpontjának kezdetétől számított legalább három nappal korábban értesítik.

Azon pályázók számára, akik a nem teljesítették az említett kritériumokat az általános orvosi vizsgálaton, a motoros alapkészségek állapotfelmérésén, a pszichológiai tesztek általi kiválasztáson, valamint a speciális orvosi vizsga során, a szülő vagy más törvényes képviselőnek indokolt esetben joga van a bizottság számára kérelmet benyújtani minden egyes felvételi eljárás megismétlésére, egy nappal a tesztelést, illetve a vizsgálatot követően.

A 9. bekezdésben foglalt kérelem indokoltáságáról bizottság dönt.

A felvételi vizsga eredményét a Minisztérium, a Belügyminisztérium és a Belügyi-rendészeti középiskola honlapján jelentetik meg.

A bizottság kérelmére azon pályázók részére, akik teljesítették a pályázatban említett feltételeket, és eredményesen lerakták a felvételi vizsga minden részét, a Minisztérium megküldi a záróvizsgán elért pontszámokat, a hatodiktól és nyolcadik osztályig elért átlageredményre vonatkozó pontszámokat, és a versenyeken elért pontszámokat ezen Szabályzat 8. és 9. szakaszában foglaltak alapján.

A pályázók előzetes- és végleges rangsorolása az alábbiak alapján történik:

1. a záróvizsgán elért eredmény;
2. az általános iskola hatodiktól nyolcadik osztályig elért átlageredménye;
3. motoros alapkészségek állapotfelmérése
4. pszichológiai tesztek általi kiválasztás;
5. ezen Szabályzat 8. és 9. szakaszában feltüntetett versenyeken elért pontszámok.

Az előzetes- és a végleges ranglistát megjelentetik a Minisztérium, a Belügyminisztérium és a Belügyi-rendészeti középiskola honlapján.

Az előzetes- és a végleges ranglista első helyén álló pályázónak van a legtöbb pontszáma, míg az utolsó helyen álló pályázónak a legkevesebb pontszáma.

A pszichológiai tesztek általi kiválasztáson kapható pontszámot úgy alakítják ki, hogy a kapott pontszámot megszorozzák 25-tel. A pályázó a pszichológiai tesztek általi kiválasztáson legtöbb 100 pontot érhet el.

A motoros alapkészségek állapotfelmérése során az elért pontszámot beszorozzák néggyel. A pályázó a motoros alapkészségekre legtöbb 100 pontot érhet el.

A pályázó összesítve maximum 300 pontot érhet el. Ehhez az összesített pontszámhoz hozzáadódik a versenyeken elért pontszám, ezen Szabályzat 8. és 9. szakaszában említettekkel összhangban.

Amennyiben az előlátott beiratkozási férőhelyre több pályázó azonos pontszámmal szerepel, előnyt élvez az a pályázó, amelyik:

1. több pontszámot valósított meg pszichológiai tesztek általi kiválasztáson;
2. több pontszámot valósított meg a motoros alapkészségek állapotfelmérésén;
3. több pontszámot ért el a záróvizsgán;
4. több pontszámot ért el az általános iskola hatodiktól nyolcadik osztályig az átlageredménye alapján;
5. több pontszámot ért el a versenyeken elért eredmény alapján, ezen Szabályzat 8. és 9. szakaszával összhangban.

Nem kerül rangsorolásra az a pályázó, aki a pályázat bármelyik pontjának feltételét nem elégítette ki, illetve a felvételi vizsga által meghatározott kritériumok bármelyikének nem felel meg.

A bizottság állapítja meg az előzetes ranglistát, miután a Minisztériumtól megkapták ezen Szabályzat 12. szakaszában foglalt pontszámokat azon pályázók részére, akik a pályázat minden feltételének, és a felvételi vizsga minden részének eleget tettek.

A szülő vagy más törvényes képviselő az előzetes ranglista közzétételétől számított egy napon belül kérelmet adhat be a bizottságnak az előzetes ranglista felülvizsgálására.

A végleges ranglista alapján a pályázók felvételére vonatkozó döntést az iskolába a bizottság hozza meg.

A bizottság megindokolt javaslatára a miniszter jóváhagyhatja a létszámon felüli tanulók felvételét a BRK-ra, azok pályázók számára, akik a pályázat minden pontjának eleget tesznek, és sikeresen lerakták a felvételi vizsga minden egyes részét, a pályázók végleges ranglistájával megegyezően, azzal, hogy a létszámon túli felvétel nem haladhatja meg a pályázatban feltüntetett létszám tíz százalékát.

A felvett tanulók beiratkozása közvetlenül a BRK-n, törvényszerűen a pályázók felvételéről meghozott döntést követően 15 napon belül történik.

A tanulók szüleit, illetve más törvényes képviselőit értesítik a felvételről és az iskolakezdésről legkésőbb 15 nappal a tanév kezdete előtt.

Amennyiben a tanuló az előző szakaszban foglaltaknak nem tesz eleget, és a kimaradást nem tudja igazolni nyolc napon belül a tanévkezdést követően, vagy saját kérésre a tanév kezdetétől számított 15 napon belül megszünteti az iskolázást, úgy tekintik, hogy elállt a beiratkozástól a BRK -ba.

A pályázat által meghatározott létszám feltöltése a beiratkozástól való elállás miatt, a végleges ranglista által megállapított sorrend alapján történik.

Ezen Szabályzat 11., 12, 13., 16. és 18. szakasza nem alkalmazandó a BRK való beiratkozásra.

**5. Iratkozás a képzőművészet terén működő művészeti iskolákba, illetve a képzőművészeti oktatási profilokra**

56. szakasz

A képzőművészet terén működő művészeti iskolákba, illetve a képzőművészeti oktatási profilokra való beiratkozás előfeltétele, hogy a pályázó három részből álló felvételi vizsgát tesz, amely áll:

1. rajzolásból,
2. festészetből,
3. szobrászatból.

A felvételi vizsga a képzőművészet terén működő művészeti iskolákba, illetve a képzőművészeti oktatási profilokra bizottság előtt történik. A bizottságot legalább három tag képezi, azzal, hogy a bizottsági tagok száma páratlan kell, hogy legyen. A bizottságot annak az iskolának az igazgatója nevezi ki, amelyben a felvételi vizsga zajlik vagy a munkákat értékelik, a képzőművészet területén működő felsőoktatási intézmények, illetve a képzőművészeti szaktestületek javaslatára.

57. szakasz

A jelentkező a képzőművészet terén működő művészeti iskolákba, illetve a képzőművészeti oktatási profilokra a felvételi vizsgán vizsgarészenként legtöbb 160 pontot kaphat, illetve összesen 480 pontot érhet el.

A rajzolás osztályzásának kritériumai a következők: kompozíció – 40 pont; proporció és az alakzat karaktere – 40 pont; a vonalak minősége – 40 pont és általános művészi hatás – 40 pont.

A festészet osztályzásának kritériumai a következők: kompozíció – 40 pont; színérzék – 40 pont; megjelenő színek – 40 pont és általános művészi hatás – 40 pont.

A szobrászat osztályzásának kritériumai a következők: kompozíció – 40 pont; alakzatérzék – 40 pont; strukturális érték – 40 pont és taktilitás – 40 pont.

58. szakasz

A jelentkező a képzőművészet terén működő művészeti iskolákba, illetve a képzőművészeti oktatási profilokra akkor teszi le a felvételit, ha a felvételi vizsgán összesen legalább 290 pontot szerzett.

**6. Iratkozás a zeneiskolába**

59. szakasz

A zeneiskolába pályázók az alábbiak alapján kialakított rangsor alapján nyernek felvételt:

1. a felvételi vizsgán elért eredmény;
2. az előző tanulmánya során elért eredmény, mégpedig:

* az alapfokú zeneiskolában elért átlageredmény;
* az általános iskola utolsó három osztályában elért átlageredmény.

Ezen szakasz első bekezdésében foglaltaktól eltérően, azon pályázókat, akik nem fejezték be az alapfokú zeneiskolát, a beiratkozásnál a következők alapján rangsorolják:

1. a felvételi vizsgán elért pontszám;
2. az előző iskolázása során elért tanulmányi eredmény, a következők alapján:

* az általános iskola utolsó három osztályában elért átlageredmény;
* az alapfokú zeneiskola szintjének megfelelő vizsgatételen elért eredmény.

A zeneiskolába való iratkozáshoz szükséges felvételi vizsga vizsgabizottság előtt zajlik, amely tagjai legtöbb 70%-ban az iskolában tanítók lehetnek.

60. szakasz

A hat osztályból álló alapfokú zeneiskolában elért tanulmányi átlageredmény által szerzett pontszámot úgy alakítják ki, hogy a negyedik, az ötödik és a hatodik osztály végén elért átlageredményt összeadják, és beszorozzák kettővel (2).

A négy osztályos alapfokú zeneiskolában elért tanulmányi átlageredmény által szerzett pontszámot úgy alakítják ki, hogy a második, a harmadik és a negyedik osztály végén elért átlageredményt összeadják, és beszorozzák kettővel (2).

A két osztályos alapfokú zeneiskolában elért tanulmányi eredmény által szerzett pontszámot úgy alakítják, hogy a második osztály végén elért átlageredményt beszorozzák hattal (6).

Ezen szakasz 1‒3. bekezdésében foglalt összpontszámot két tizedesre kerekítik mielőtt összeadnák.

A pályázó az alapfokú zeneiskolában elért átlageredmény alapján maximum 30 pontot érhet el.

61. szakasz

Az általános iskola utolsó három osztályának átlageredményéből származó pontszámot eképpen számolják ki: összeadják a hatodik, a hetedik és a nyolcadik osztály, azaz az utolsó három osztály végén elért átlageredményt, és megszorozzák kettővel (2).

Ezen szakasz 1. bekezdésében említett összpontszámot kétjegyűre kerekítik.

A pályázó az általános iskola utolsó három osztályából származó átlageredmény alapján összesen legtöbb 30 pontot szerezhet.

Az a pályázó, aki párhuzamosan jár másik középiskolába, mint rendes tanuló vagy egyetemre jár, ezen szakasz 1. bekezdésében foglaltak alapján kapja az általános iskola utolsó három osztályából származó átlageredményre jutó pontszámot.

*Az alapfokú zeneiskola szintjének megfelelő vizsga*

62. szakasz

Az alapfokú zeneiskola szintjének megfelelő vizsga három részből áll, amelyek a következők:

1. szolfézs;
2. zeneelmélet;
3. főtárgy: hangszer vagy ének.

63. szakasz

Az alapfokú zeneiskola szintjének megfelelő vizsgán a pályázó legtöbb 30 pontot valósíthat meg, a következők alapján:

1. szolfézs – 10 pont;
2. zeneelmélet – 10 pont;
3. főtárgy: hangszer vagy ének – 10 pont.

64. szakasz

A pályázó abban az esetben rakja le az alapfokú zeneiskola szintjének megfelelő vizsgát, ha minden vizsgarészből legalább négy (4) pontot szerzett.

*Iratkozás* *az énekes-hangszeres tanszakra, a jazz tanszakra, a tradicionális népi ének és hangszer tanszakra és az egyházzenei tanszakra*

65. szakasz

Az énekes-hangszeres tanszakra, a jazz tanszakra, a tradicionális népi ének és hangszer tanszakra és az egyházzenei tanszakra jelentkező pályázó felvételi vizsgát tesz, amely két részből áll:

1. főtárgy: hangszer vagy ének;
2. szolfézs zeneelmélettel (szolfézs A).

A pályázók a tanszakválasztástól függően énekből vagy a felsorolt hangszerek egyikéből tesznek felvételi vizsgát:

1. ének-hangszeres tanszak, klasszikus zenei előadó:

* szólóének vagy egy hangszer a következők közül: zongora, harmonika, gitár, hárfa, ütősök, hegedű, brácsa, nagybőgő, cselló, fuvola, klarinét, szaxofon, oboa, fagott, trombita, harsona, kürt, tuba, prímtambura, basszprím, mandolin, orgona, csembaló;

1. ének-hangszeres tanszak, régi zene előadója:

* régi zene éneklése vagy egy hangszer a következők közül: csembaló, orgona, lant, barokkhegedű és brácsa, barokk gordonka, viola da gamba, blokkflőte, flauto traverso;

1. jazz tanszak, jazz zenei előadó oktatási profil:

* jazzének vagy egy a hangszerek közül: jazzgitár, basszusgitár, jazzbrácsa, jazzszaxofon, jazzdobok, jazz-zongora, jazztrombita;

1. szerb tradicionális ének és hangszer tanszak, szerb tradicionális ének előadó és szerb tradicionális hangszeres előadó:

* szerb tradicionális ének vagy egy a következő hangszerek közül: furulya, guszla, kaval.

1. egyházzenei tanszak,

(ortodox) egyházzenei előadó oktatási profil:

* egyházi ének tipikon alapján

(katolikus és protestáns) egyházzenei előadó oktatási profil:

* hangszer: orgona.

A rendes tanulói státusz beiratkozásának feltétele a klasszikus zenei előadó – szólóének, jazz-zenei előadó, jazzének, szerb tradicionális ének és szerb tradicionális zenei előadó, valamint az egyházzenei előadói oktatási profilra, az egyéb feltételek teljesítése mellett, hogy a női hangok 21 évesek vagy ennél fiatalabbak, férfi hangok esetében pedig 23 évesek vagy ennél fiatalabbak.

66. szakasz

A pályázó ezen Szabályzat 65. szakaszában foglaltak alapján a felvételi vizsgán legtöbb 300 pontot érhet el, mégpedig:

1. 200 pontot a főtárgyból: hangszer, illetve szólóének;
2. 100 pontot szolfézs zenelmélettel (szolfézs A) felvételin.

67. szakasz

A zeneiskolába való beiratkozásra pályázó ezen Szabályzat 65. szakaszának értelmében akkor rakta le a felvételi vizsgát, ha a főtárgyból: hangszer, illetve szólóének, legkevesebb 120 pontot, és a szolfézs a zeneelmélettel felvételi részből legalább 60 pontot ért el.

Az a pályázó, aki a szolfézs felvételi vizsgát ezen Szabályzat 68. szakaszában (szolfézs B) foglaltak alapján teljesítette, megfelel ezen szakasz 1. bekezdésében említett beiratkozáshoz felállított ranglistán való részvételre.

*Iratkozás a zeneelmélet és a zenei produkció és hangfeldolgozás tanszakra a zenei középiskolába*

68. szakasz

A zenei középiskola zeneelmélet tanszakára (zenei munkatárs szakirányzat) és a zenei produkció és hangfeldolgozás tanszakra (hangdizájn szakirányzat) a pályázó három részből álló felvételi vizsgát tesz, amik a következők:

1. írásbeli vizsga szolfézsból (szolfézs B);
2. szóbeli vizsga szolfézsból (szolfézs B);
3. zenelemélet teszt.

69. szakasz

Ezen Szabályzat 68. szakaszában említett pályázó maximum 300 pontot szerezhet a felvételi vizsgán, mégpedig a következők alapján:

1. 100 pontot az írásbeli vizsgán szolfézsból;
2. 100 pontot a szóbeli vizsgán szolfézsból;
3. 100 pontot a zeneelmélet teszten.

70. szakasz

Ezen Szabályzat 68. szakaszában említett zenei középiskolába jelentkező, lerakta a felvételi vizsgát amennyiben legalább 60 pontot szerzett az írásbeli vizsgán szolfézsból, 60 pontot a szóbeli vizsgán szolfézsból és 60 pontot a zeneelmélet teszten.

Az a pályázó, aki ezen Szabályzat 66. szakaszában említett szolfézs vizsgát (szolfézs A) lerakta, egyben lerakta a 68. szakasz, 1. bekezdésének 2. pontjában említett szóbeli vizsgát is szolfézsból.

71. szakasz

Amikor a zenei középiskolába pályázók közül többen is ugyanazon pontszámot valósítottak meg, az előlátott létszám feltöltésig előnyt élvez az a pályázó, aki:

1. Kornelije Stanković oklevél tulajdonosa;
2. több pontszámot ér el a felvételi vizsgán;
3. több pontszámot valósít meg az alapfokú zeneiskolai tanulmányai alapján;
4. több pontszámot valósít meg az általános iskola utolsó három osztályában elért eredménye alapján.

*Iratkozás a ćuprijai Zenei tehetségek iskolájába*

72. szakasz

A ćuprijai Zenei tehetségek iskolájába klasszikus zenei előadó oktatási profilra jelentkező két részből álló felvételi vizsgát kell, hogy teljesítsen, mégpedig az alábbiak szerint:

1. főtárgy: hangszer (hegedű, brácsa, cselló, nagybőgő);
2. szolfézs zeneelmélettel.

73. szakasz

Ezen Szabályzat 72. szakaszában foglalt szakra való beiratkozásra a pályázó a felvételi vizsgán legtöbb 300 pontot érhet el, mégpedig a következőkből:

1. 200 pont a főtárgyból: hangszerből
2. 100 pontot a szolfész zeneelmélettel részből.

74. szakasz

A pályázó ezen Szabályzat 72. szakaszában foglalt szakra abban az esetben rakja le a felvételi vizsgát, ha a főtárgyból: hangszerből legkevesebb 150 pontot, a szolfézs zeneelmélettel vizsgán pedig legkevesebb 70 pontot teljesített.

**7. Iratkozás a balettiskolába**

75. szakasz

A balettiskolába való beiratkozás ranglista alapján történik, amely az alábbiak alapján kerül meghatározásra:

1. a felvételi vizsgán elért eredmény;
2. az előző tanulmánya során elért eredmény, mégpedig:

* az alapfokú balettiskolában elért eredmény;
* az általános iskola utolsó három osztályában elért átlageredmény.

Ezen szakasz 1. bekezdésében foglaltakkal eltérőn azon pályázók számára, akik nem végezték el az alapfokú balettiskolát, az iratkozás az alábbiak szerinti rangsorolás alapján történik:

1. a felvételi vizsgán elért eredmény
2. az előző iskolázás során elért eredmény a következők szerint:

* az általános iskola utolsó három osztályában elért átlageredmény;
* az alapfokú balettiskola szintjének megfelelő vizsgán elért eredmény.

A balettiskolába iratkozás felvételi vizsgája vizsgabizottság előtt történik, amely tagjainak maximum 70%-a lehet az adott iskola tanára.

76. szakasz

Az alapfokú balettiskolában elért átlageredményből származó pontszámot a következőképpen számolják ki: összeadják a második, a harmadik és a negyedik osztály végén elért átlageredményt, és a kapott összeget beszorozzák kettővel (2).

Az első bekezdésben foglalt összpontszámot kéttizedesre kerekítik.

Az alapfokú balettiskolában elért átlageredmény alapján a pályázó összesen maximum 30 pontot szerezhet.

77. szakasz

Az általános iskola utolsó három osztályának átlageredményéből származó pontszámot eképpen számolják ki: összeadják a hatodik, a hetedik és a nyolcadik osztály, azaz az utolsó három osztály végén elért átlageredményt, és megszorozzák kettővel (2).

Ezen szakasz 1. bekezdésében említett összpontszámot kétjegyűre kerekítik.

A pályázó az általános iskola utolsó három osztályából származó átlageredménye alapján összesen legtöbb 30 pontot szerezhet.

*Az alapfokú balettiskola szintjének megfelelő vizsga*

78. szakasz

Az alapfokú balettiskola szintjének megfelelő vizsga a klasszikus balett és a moderntánc tanszakokra pályázók számára három részből áll:

1. klasszikus balett – 10 pont
2. moderntánc – 10 pont
3. szolfézs – 10 pont

Az alapfokú balettiskola szintjének megfelelő vizsga a néptánc tanszakra pályázók számára három részből áll:

1. néptánc – 10 pont
2. tradicionális népi ének – 10 pont
3. szolfézs – 10 pont.

79. szakasz

A pályázó az alapfokú balettiskola szintjének megfelelő vizsgán maximum 30 pontot érhet el.

80. szakasz

A pályázó lerakta az alapfokú balettiskola szintjének megfelelő vizsgát, amennyiben minden vizsgarészen legalább négy (4) pontot ért el.

*Iratkozás a balettiskola klasszikus balett tanszakára*

81. szakasz

A balettiskola klasszikus balett tanszakára pályázó felvételi vizsgát tesz, amely során osztályozzák a következőket:

1. az alapfokú balettiskola tananyagára épülő klasszikus balett-tudást és egy klasszikus balett variációt;
2. színpadi megjelenést;
3. testfelépítést.

82. szakasz

A pályázó ezen Szabályzat 81. szakaszában foglaltak alapján a felvételi vizsgán legtöbb 300 pontot érhet el, mégpedig az alábbiak alapján:

1. 150 pontot a klasszikus balett – balettvariációra;
2. 75 pontot a színpadi megjelenésre;
3. 75 pontot a testfelépítésre.

83. szakasz

A pályázó a beiratkozáshoz ezen Szabályzat 81. szakaszában foglaltakra lerakta a felvételi vizsgát, amennyiben klasszikus balett-balettvariációra legkevesebb 90 pontot, a színpadi megjelenésre legkevesebb 45 pontot és a testfelépítésre legkevesebb 45 pontot kapott.

*Iratkozás a balettiskola moderntánc tanszakára*

84. szakasz

A balettiskola moderntánc tanszakára pályázó felvételi vizsgát tesz, amely során osztályozzák a következőket:

1.) az alapfokú balettiskola tananyagára épülő bemutatott klasszikus balett-tudást és egy modern koreográfiát;

2.) színpadi megjelenést;

3.) testfelépítést.

85. szakasz

A pályázó ezen Szabályzat 84. szakaszában foglaltak alapján a felvételi vizsgán legtöbb 300 pontot érhet el, mégpedig az alábbiak alapján:

1.) 150 pontot a klasszikus balett – modern koreográfiára;

2.) 75 pontot a színpadi megjelenésre;

3.) 75 pontot a testfelépítésre.

86. szakasz

A pályázó a beiratkozáshoz ezen Szabályzat 84. szakaszában említett szakra lerakta a felvételi vizsgát, amennyiben klasszikus balett – modern koreográfiából legkevesebb 90 pontot, a színpadiasságra legkevesebb 45 pontot és a testfelépítésre legkevesebb 45 pontot kapott.

*Iratkozás balettiskola néptánc tanszakára*

87. szakasz

A balettiskola néptánc tanszakára pályázó felvételi vizsgát tesz, amely során osztályozzák a következőket:

1. táncképességeket;
2. színpadi megjelenést és testfelépítést;
3. hallást, ritmust és memóriát.

88. szakasz

A pályázó ezen Szabályzat 87. szakaszában foglaltak alapján a felvételi vizsgán legtöbb 300 pontot érhet el, mégpedig az alábbiak alapján:

1.) 150 pontot a táncképességre

2.) 75 pontot a színpadi megjelenésre és testfelépítésre

3.) 75 pontot a hallásra, ritmusra és memóriára.

89. szakasz

A pályázó a beiratkozáshoz ezen Szabályzat 87. szakaszában említett szakra lerakta a felvételi vizsgát, amennyiben táncképességre legalább 90 pontot, a színpadiasságra és testfelépítésre legkevesebb 45 pontot és hallásra, ritmusra és memóriára legkevesebb 45 pontot kapott.

90. szakasz

Amikor a balett középiskolába pályázók közül többen is ugyanazt a pontszámot érik el, az előlátott létszám feltöltésig előnyt élvez az a pályázó, aki:

1.) Marija Maga Magazinović oklevél tulajdonosa;

2.) több pontot ért el a felvételi vizsgán;

3.) több pontot ért el az alapfokú zeneiskolában;

4.) több pontot ért el az általános iskola utolsó három osztályában.

V. A ROMA NEMZETI KISEBBSÉGHEZ TARTOZÓ TANULÓK KEDVEZŐ FELTÉTELEK MELLETTI ISKOLÁBA IRATKOZÁSA

91. szakasz

A roma nemzeti kisebbséghez tartozó tanulók kedvező feltételek mellett pályázhatnak az iskolába iratkozásra, melyek mércéje és eljárása a jelen Szabályzat által van szabályozva.

92. szakasz

Az általános iskola roma nemzeti kisebbséghez tartozó tanulókat, illetve azok szüleit vagy más törvényes képviselőit a hetedik osztálytól kezdve ezen Szabályzattal összhangban tájékoztatja a kedvező feltételek melletti beiratkozás mércéiről és eljárásáról.

A kedvező feltételek szerinti iskolába iratkozás mércéiről és feltételeiről a Roma Nemzeti Tanács is tájékoztatja a szülőket és a tanuló más törvényes képviselőit ezen Szabályzattal összhangban.

93. szakasz

A jelen Szabályzat 92. szakaszában foglalt eljárásra vonatkozóan az osztályfőnök, a szakmunkatársak (pszichológus, szociális munkás) és más tanárok a következő aktivitásokat fejtik ki:

1. ismertetik ezen Szabályzat által előlátott kedvező lehetőségeket a tanulók és a szülők, illetve más törvényes képviselők számára;
2. ezen Szabályzattal összhangban utasítást adnak az iskolába való bejelentkezéshez szükséges dokumentáció beszerzésére;
3. segítséget nyújtanak a tanulók szüleinek, illetve más törvényes képviselőinek az iskola- és foglalkozásválasztást illetően a tanuló készsége és képessége alapján (a tanuló fejlődésének követése és az egyes foglalkozások jellemzőinek és munkafeltételeinek ismertetése).

94. szakasz

A kedvező feltételek melletti bejelentkezést az iskolába ezen Szabályzatban szabályozott módon, a 91. szakaszban foglalt tanulók számára, a szülő, illetve a tanuló más törvényes képviselője teszi meg, a személyes adatok védelmére vonatkozó jogszabályokkal összhangban.

Ezen szakasz 1. bekezdésében foglalt bejelentkezést az általános iskolában kell benyújtani.

Ezen szakasz 1. bekezdésében foglalt bejelentkezési lapon a szülő vagy más törvényes képviselő nyilatkozik a tanuló nemzeti hovatartozásáról, és csatolja a tanuló és a szülők vagy más törvényes képviselők szociális státuszáról szóló dokumentációt a személyes adatok védelméről szóló jogszabályokkal összhangban.

95. szakasz

Az általános iskola ezen Szabályzat 94. szakaszában foglalt bejelentkezési lap alapján összeállítja azon tanulók névsorát, akik ezen Szabályzat értelmében a kedvezményes feltételek alapján jelentkeztek, és azt megküldik a Minisztériumnak.

96. szakasz

Az a tanuló, aki ezen Szabályzatban foglalt kedvezményes bejelentkezés alapján kíván beiratkozni, záróvizsgát tesz a Záróvizsgát szabályozó aktussal összhangban.

Ezen szakasz 1. bekezdésében említett tanuló számára, az általános iskolában elért tanulmányi eredménye és a záróvizsgán megszerzett összpontszámát megnövelik 30%-kal a 100 pontos határértékig.

Ezen szakasz 1. bekezdésében említett tanuló, aki szociális segély juttatásában részesülő családban él, az iskolai tanulmányi eredménye és a záróvizsgán megszerzett pontszámát figyelembe véve oly módon számítják ki, hogy az összpontszámot megnövelik 35%-kal a 100 pontos határértékig.

A záróvizsgát követően ezen szakasz 1. bekezdésében foglalt tanuló szülőjének vagy más törvényes képviselőjének jogában áll legtöbb 20 továbbtanulási lehetőséget feltüntetni a további iskoláztatás sorára vonatkozóan, ezen Szabályzat 10. szakaszában foglaltakkal összhangban.

Ezen szakasz 1. bekezdésében említett tanulót a választásával és ezen szakasz 2. és 3. bekezdésében meghatározott módon történő pontszáma alapján, az összes többi tanulóval együtt rangsorolják.

Amennyiben ezen szakasz 1. bekezdésében foglaltak alapján több tanuló is eleget tett a rangsoroláshoz, és a gimnáziumban több azonos szakú osztály, vagy szakirányzatú osztály nyílik, az 1. bekezdésben foglalt tanulókat egyenletesen sorolják be a tagozatokba.

97. szakasz

A beiratkozás után, azon tanulók számára, akik ezen Szabályzattal összhangban iratkoztak be, a személyes adatok védelméről szóló jogszabályokat alkalmazva, az általános iskolák megküldik a tanulók adatait.

98. szakasz

Azon tanulóknak, akik az iskolába iratkozáskor ezen Szabályzat 96. szakaszában foglaltak alapján többletpontszámra tettek szert, nincs joguk más alapon többletpontot szerezni.

VI. AZON JELENTKEZŐK KEDVEZMÉNYES IRATKOZÁSA, AKIK AZ ÁLTALÁNOS ISKOLAI FELNŐTTKÉPZÉST A FUNKCIONÁLIS PROGRAM ÉS TANTERV ALAPJÁN FEJEZTÉK BE

99. szakasz

Azon jelentkező, aki az általános iskolai felnőttképzést a funkcionális program és tanterv alapján fejezte be, kedvezményes feltételek mellett jelentkezhet az középiskolába iratkozásra, melynek mércéit és eljárását ezen Szabályzat írja elő.

100. szakasz

Az általános iskola, a harmadik ciklus kezdetétől fogva értesíti azon tanulók szüleit vagy más törvényes képviselőit, akik a funkcionális program és tanterv alapján fejezik az általános iskolai felnőttképzést, a középiskolai iratkozás mércéiről és eljárásáról a jelen Szabályzattal összhangban.

101. szakasz

Ezen Szabályzat 100. szakaszában foglalt eljárások az általános iskolai felnőttképzéssel megbízott iskolai csapat alábbi tevékenységeit foglalja magában:

1. a hallgató és szülei vagy más törvényes képviselőinek tájékoztatása a középiskolai tanulmányok folytatásának lehetőségéről ezen Szabályzattal összhangban;
2. útbaigazítás a középiskolai jelentkezéshez szükséges dokumentáció beszerzésére ezen Szabályzattal összhangban;
3. segítségnyújtás a hallgató és szülei vagy más törvényes képviselői számára az iskola- és foglalkozás-választásban, a hallgató készségeivel és képességeivel összhangban (tájékoztatást ad az egyes foglalkozások munkafeltételeiről).

Az általános iskola azon hallgatók számára, akik az általános iskolát a funkcionális program és tanterv alapján fejezik, az adott iskolaév második félévétől kezdve tájékoztatás ad a középiskolába való beiratkozás feltételeiről ezen Szabályzattal összhangban.

102. szakasz

Ezen Szabályzattal összhangban a hallgató jelentkezését a középiskolai iratkozásra a szülő vagy más törvényes képviselő adja be a személyes adatok védelmére vonatkozó jogszabályokkal összhangban.

Ezen szakasz 1. bekezdésében foglalt bejelentkezést az általános iskolában kell benyújtani.

Ezen szakasz 1. bekezdésében foglalt bejelentkezési lapon a szülő vagy más törvényes képviselő nyilatkozik a hallgató nemzeti hovatartozásáról, és csatolja a tanuló és a szülők vagy más törvényes képviselők szociális státuszáról szóló dokumentációt a személyes adatok védelméről szóló jogszabályokkal összhangban.

103. szakasz

Az általános iskola jelen Szabályzat 102. szakaszában foglalt bejelentkezések alapján összeállítja azon hallgatók névsorát, akik ezen Szabályzat értelmében megfelelnek a középiskolai iratkozás követelményeinek, és azt megküldik a Minisztériumnak.

104. szakasz

Az a hallgató, aki jelen Szabályzatban foglalt kedvezményes bejelentkezés alapján kíván beiratkozni, záróvizsgát tesz a Záróvizsgát szabályozó jogi aktussal összhangban.

Ezen szakasz 1. bekezdésében foglalt hallgató pontszámát az általános iskolai átlageredménye és a záróvizsgán megszerzett pontszáma alapján számítják ki jelen Szabályzattal összhangban.

Ezen szakasz 1. bekezdésében említett hallgató számára, az általános iskolában elért tanulmányi eredménye és a záróvizsga eredménye alapján megszerzett pontszámát megnövelik 30%-kal a 100 pontos határértékig.

Ezen szakasz 1. bekezdésében említett hallgató pontszámát, aki szociális segély juttatásában részesülő családban él, az iskolai tanulmányi eredménye és a záróvizsgán megszerzett pontszámát figyelembe véve oly módon számítják ki, hogy az összpontszámot megnövelik 35%-kal a 100 pontos határértékig.

A záróvizsgát követően ezen szakasz 1. bekezdésében foglalt hallgató szülőjének vagy más törvényes képviselőjének jogában áll legtöbb 20 továbbtanulási lehetőséget feltüntetni a tanulmányai folytatására vonatkozóan, ezen Szabályzat 10. szakaszában foglaltakkal összhangban.

Ezen szakasz 1. bekezdésében említett hallgató választásával és ezen szakasz 3. és 4. bekezdésében meghatározott módon történő pontszámának kiszámítása alapján, rendes tanuló minősítésben iratkozhat az első osztályba, amennyiben abban az iskolaévben, amelyben megkezdi az első osztályt, szeptember 1-éig nem tölti be a 17. életévét.

Amennyiben ezen szakasz 1. bekezdésében foglaltak alapján több tanuló is eleget tett a rangsoroláshoz, és a gimnáziumban több azonos szakú osztály, vagy oktatási profilú osztály nyílik, az 1. bekezdésben foglalt tanulókat egyenletesen sorolják be a tagozatokba.

105. szakasz

A beiratkozás után, azon tanulók számára, akik a jelen Szabályzattal összhangban iratkoztak be, a személyes adatok védelméről szóló jogszabályokkal összhangban, az általános iskolák megküldik a tanulók adatait.

106. szakasz

Azon tanulóknak, akik az iskolába iratkozáskor ezen Szabályzat 104. szakaszában foglaltak alapján többletpontra tettek szert, nincs joguk más alapon többletpontot szerezni.

VII. ÁTMENETI ÉS ZÁRÓ RENDELKEZÉSEK

**A Boszniai Szerb Köztársaságból jelentkezők beiratkozása**

107. szakasz

Az a jelentkező, aki az általános iskola utolsó osztályát a Boszniai Szerb Köztársaságban végezte, a középiskolába való iratkozás rangsorolására ezen Szabályzat 3. szakaszában említett teszteken elért eredmény és az általános iskola utolsó három osztályában elért átlageredmény alapján jogosult.

Ezen szakasz 1. bekezdésében említett jelentkező szülője vagy más törvényes képviselője, miután kézhez kapta a Boszniai Szerb Köztársaságban az általános iskola elvégzéséről kiadott közokiratot, bejelenti a jelentkezőt, hogy az a középiskolai iratkozáshoz szükséges rangsoroláshoz minden eljárásban részt vegyen.

Kivételes esetben, ezen Szabályzat 14. szakaszában foglalt iskolába iratkozáshoz szükséges felvételi vizsgán való részvételre való jogosultság érdekében, a szülő vagy más törvényes képviselő bejelentheti a jelentkezőt a Bosznia Szerb Köztársaságban elvégzett általános iskoláról szóló közokirat kézhezvétele előtt.

Ezen Szabályzat 3. bekezdésében foglalt teszteket ezen szakasz 1. bekezdésében foglalt jelentkező abban a Szerb Köztársaság területén lévő iskolában írja, ahova bejelentkezett, és amely az anyaiskolája lesz, a középiskolai iratkozáshoz szükséges rangsorolási eljárás minden eljárásában részt vesz.

Ezen szakasz 1. bekezdésében foglalt jelentkező, aki ezen Szabályzat 14. szakaszában foglalt iskolába való beiratkozásra pályázik, szülője vagy más törvényes képviselője a felvételi vizsga bejelentését a törvénnyel összhangban, a következő három mód egyikén teheti meg:

1. írásban, ezen szakasz 4. bekezdésében foglalt anyaiskolában;
2. írásban, abban az iskolában, ahol megszervezik a felvételi vizsgát
3. elektronikus úton a portálon, mint nem autorizált felhasználó.

Ezen szakasz 1. bekezdésében foglalt jelentkező szülője vagy más törvényes képviselője, aki ezen Szabályzat 14. szakaszában foglalt iskolába jelentkezik, szabályszerűen, abban az iskolában jelenti be a felvételi vizsga igényét, amely ezen szakasz 4. bekezdésében foglalt anyaiskolának számít.

Amennyiben ezen szakasz 1. bekezdésében foglalt jelentkező ezen Szabályzat 14. szakaszában említett iskolába jelentkezik, abban az esetben jogosult rangsorolásra, amennyiben lerakta a külön képességeket felmérő megfelelő felvételi vizsgát, valamint eleget tesz ezen Szabályzat 14. szakaszában foglalt beiratkozási feltételeknek.

**A 17 évnél idősebb jelentkezők, mint távhallgatók beiratkozása a középiskolába**

108. szakasz

Az a jelentkező, aki a 2009/2010-es tanévvel befejezőleg fejezte be az általános iskolát a Szerb Köztársaság területén, a középiskolai beiratkozáshoz szükséges rangsorolásra oly módon jogosult, hogy az általános iskola hatodiktól nyolcadik osztályig elért átlageredmény alapján kiszámított összpontszámot megnövelik annak 30%-kal a szükséges 100 pontos határértékig.

Az átlageredmény alapján számított pontszámot ezen Szabályzat 4. szakaszában feltüntetettekkel összhangban számítják ki.

A 17 évnél idősebb jelentkezők, akik a roma nemzeti kisebbség tagjai, valamint azon jelentkezők számára, akik az általános iskolai felnőttképzést a funkcionális program és tanterv alapján fejezték be, az általános iskolai átlageredmény és a záróvizsga eredménye alapján a megszerzett pontszámokat 30%-kal megnövelik a szükséges 100 pontos határértékig.

Amennyiben a 3. bekezdésben foglalt pályázó olyan családban él, amelyik szociális segélyben részesül, az általános iskola átlageredmény és a záróvizsgán elért eredmény alapján kiszámított összpontszámot 35%-kal megnövelik, a 100 pontos határértékig.

Amennyiben a jelentkezőnek nincs bizonyítéka a záróvizsgán elért pontszámról, ezt a számot helyettesítik az általános iskolában elért átlageredmény alapján kiszámított pontszámmal, oly módon, hogy a pontszámot megszorozzák 10/7-tel.

Amennyiben a pályázó a 2012/2013-as tanév végén tett záróvizsgát, a záróvizsgán elért eredményből származó pontszámot oly módon számítják ki, hogy az átlageredményből származó pontszámot megszorozzák néggyel (4), és az így kapott számot elosztják hattal (6), majd kéttizedesre kerekítik, azzal, hogy a záróvizsgán maximum 40 pontot érhet el.

Amennyiben a pályázó a záróvizsgát azon tanév végén tette le, amikor az átlageredménye alapján maximum 70 pontot, míg a záróvizsgára legtöbb 30 pontot kaphatott, a beiratkozáshoz szükséges rangsorolás a következő módon valósul meg:

* a tanulmányi átlageredménye alapján kapott pontszámot ezen Szabályzat 4. szakaszában foglaltak alapján számítják ki, úgy hogy a tanulmányi átlageredményből származó pontszám legtöbb 60 lehet;
* a záróvizsgán megszerzett pontszám kiszámítása úgy történik, hogy a szerb, illetve az anyanyelvi, valamint a matematikateszten elért pontszámot beszorozzák tizenhárommal (13), majd kéttizedesre kerekítik, illetve a kombinált teszten elért pontszámot beszorozzák tizennéggyel (14), majd kéttizedesre kerekítik, és az így kapott pontszámot elosztják tízzel, majd kéttizedesre kerekítik, és ennek alapján a záróvizsgán megszerzett pontszám legtöbb 40 pont lehet.

Amennyiben a pályázó a 2021/2022-es tanév végén rakta le az általános iskolai nevelés és oktatás végi záróvizsgát, a záróvizsgán megszerzett pontszámot nulla és 40 pont között mutatják ki.

A pályázó ezen szakasz 1., 3., 6., 7. és 8. bekezdése alapján mint magántanuló iratkozik a középiskolába.

Ezen szakasz 1., 3., 6., 7. és 8. bekezdésében említett pályázók jelentkezési és rangsorolási eljárását az Iskolaigazgatóságok végzik.

109. szakasz

A 2018/2019-es tanévvel bezárólag az alapfokú zeneiskolába való beiratkozás kétéves időtartamban megszűnt.

Azok a tanulók, akik a 2018/2019-es tanévben iratkoztak be az alapfokú zeneiskola első osztályába nagybőgő és ütőshangszer szakra, mint rendes tanulók, felvételre jelentkezhetnek a klasszikus zenei előadó - nagybőgős szakra, és a klasszikus zenei előadó - ütőshangszer szakra, amennyiben teljesítik a beiratkozáshoz szükséges általános feltételeket és fiatalabbak 19 évnél.

110. szakasz

Jelen Szabályzat hatálybalépésének napján hatályát veszíti A középiskolai iratkozásra vonatkozó Szabályzat (SZK Hivatalos Közlönye, 42/22, 57/22 és 67/22. szám)

111. szakasz

Jelen Szabályzat a Szerb Köztársaság Hivatalos Közlönyében való közzétételétől számított nyolcadik napon lép hatályba.

Iktatószám: 110-00-34/2023

Belgrád, 2023. március 22.

**Branko Ružić**, s. k.

Miniszter

Mellékletek szerb nyelven:

1. számú melléklet – Kriterijum za izbor kandidata (A pályázók felvételére vonatkozó kritériumok)
2. számú melléklet – Prijava na konkurs za upis u srednju školu unutrašnjih poslova (Űrlap a Belügyi-rendészeti középiskolába való iratkozáshoz szükséges jelentkezéshez)
3. számú melléklet - Izvod iz zdravstvenog kartona (Kivonat az egészségügyi kartonból)
4. számú melléklet - Upitnik o kandidatu (Kérdőív a pályázóról)